PRAPAT ดีด 5% ลุ้นยอดขายทะลัก ดันรายได้ปีนี้โต 15%
PRAPAT เด้ง 5% เก็งยอดขายล้น หลังไตรมาส 1/66 ออเดอร์ทะลัก 700 ตัน หวังรายได้ปีนี้โต 15%
PRAPAT เด้ง 5% เก็งยอดขายล้น หลังไตรมาส 1/66 ออเดอร์ทะลัก 700 ตัน หวังรายได้ปีนี้โต 15%
21 มี.ค. 2566

ผู้สื่อข่าวรายงานว่า วันนี้ (21 มี.ค.66) ราคาหุ้น บริษัท พีรพัฒน์ เทคโนโลยี จำกัด (มหาชน) หรือ PRAPAT ณ เวลา 11:23 น. อยู่ที่ระดับ 2.16 บาท บวก 0.10 บาท หรือ 4.85% สูงสุดที่ระดับ 2.20 บาท ต่ำสุดที่ระดับ 2.10 บาท ด้วยมูลค่าการซื้อขาย 14.43 ล้านบาท

สำหรับราคาหุ้นที่ปรับตัวขึ้นมานั้นคาดมาจากยอดขายมีแนวโน้มเติบโตโดดเด่น ซึ่งมีจำนวนเพิ่มขึ้นต่อเนื่องทุกเดือน นับตั้งแต่เปิดประเทศเต็มรูปแบบส่งผลให้การท่องเที่ยวในประเทศคึกคัก ทำให้ลูกค้าของบริษัทฯ ที่อยู่ในกลุ่มธุรกิจโรงแรม และร้านอาหาร มีคำสั่งซื้อเครื่องจักร อุปกรณ์ และน้ำยาทำความสะอาดเพิ่มสูงขึ้นมาก โดยในไตรมาส 1/66 ออเดอร์ผลิตมากถึง 700 ตัน เกินเป้าเดิมที่วางไว้ ทั้งนี้คาดจะสนับสนุนให้รายได้ปี 66 จะเติบโตราว 15%